
EXCERPTS.

A. D. 1273. ANN. WINTON. p. 113. Hoc anno, scilicet post
festum Sancti Hilarii, facta convocatione omnium praelatorum
et aliorurn magnatum regni apud \Yestnionasteriurn, post
mortem illustris regis Henrici, convenerunt archiepiscopi et
episcopi, comites et barones, abbates et priores, et de quolibet
comitatu quatuor milites et de qualibet civitate quatuor, qui
omnes in praesentia dominorum W. scilicet archiepiscopi
Eboracensis, R. de Mortuomari, et R. Burnell clerici, qui in
loco domini Edwardi regis Angliae praefuerunt, sacramentum
eidem domino Edwardo tanquam terrae principi praestiterunt,
et de pace regni fideliter et firmiter custodienda praeceptum
susceperunt ; ubi dominus Walterus de Mertona cancellarius
constitutes est, et ut moram trahat apud Westmonasterium,
tanquam in loco publico, usque ad adventum principis ; et
ubi provisum est quod nulli sint justitiarii itinerantes usque
ad adventum principis, sed in banco.

A. D. 1274. ANN. WINTON. p. 118. Hoc anno dominus
Edwardus rex Angliae de Terra Sancta et de Wasconia re versus,
secunda die mensis Augusti in Angliam applicuit apud
Doroberniam, et die Dominica prpxima post Assumptionem
Beatae Mariae Virginis, per impositionem manuum R. archi-
episcopi Cantuariensis de ordine Praedicatorum, unctus est
in regem et coronatus apud Westmonasterium, praesente
domino rege Scotiae et multis aliis.

Articles of enquiry, Oct. 11,1274 : ROTULI HUNDREDORUM,
p. xiii. Rex dilectis et ndelibus suis Ricardo de Fukeram et
Osberto de Bereford salutem. Sciatis quod assignavimus vos
ad inquirendum per sacramentum proborum et legalium
hominum de comitatibus Salopiae, Stafford et Cestriae de
quibasdam juribus, libertatibus et rebus aliis nos et statum
nostrum necnon et statum communitatis comitatuum prae-
dictorum contingentibus, et insuper de factis et gestibus vice-
comiturn et ballivprum quorumcumque, prout in articulis quos
yobis inde tradidimus plenius continetur. . . . Simili modo
inquiratur . . . qui . . . a Rege clament habere returnum vel
extractas brevium, et qui teneant placita de vetito namio, et
qui clament habere wreccum maris quo warranto et alias
libertates regias, ut furcas, assisas panis et cervisiae, et alia
quae ad coronam pertinent, et a quo temppre. De iis etiam
qui habent libertates per reges Angliae sibi concessas, et eas